**JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠIE NOTEIKUMI Nr.15-19 ”SOCIĀLĀS PALĪDZĪBAS PABALSTU UN SOCIĀLO GARANTIJU PIEŠĶIRŠANAS NOTEIKUMI” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss projekta satura izklāsts | Jelgavas pilsētas pašvaldības 2015.gada 12.novembra saistošie noteikumi Nr.15-19 „Sociālās palīdzības pabalstu un sociālo garantiju piešķiršanas noteikumi” (turpmāk – saistošie noteikumi) tiek izdoti saskaņā ar Sociālo pakalpojumu un sociālās palīdzības likuma 35.panta piekto daļu, likuma „Par palīdzību dzīvokļa jautājumu risināšanā” 25.pantu, 25.2panta pirmo un piekto daļu, Ministru kabineta 2005.gada 15.novembra noteikumu Nr.857 “Noteikumi par sociālajām garantijām bērniem un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 27., 30. un 31.punktu. Saistošie noteikumi nosaka kārtību, kādā tiek piešķirti un izmaksāti sociālās palīdzības pabalsti (obligātie) un sociālās garantijas bārenim un bez vecāku gādības palikušajam bērnam pēc ārpusģimenes aprūpes beigšanās saskaņā ar Latvijas Republikas normatīvajiem aktiem.Sociālās palīdzības pabalstu un sociālo garantiju bārenim un bez vecāku gādības palikušajam bērnam pēc ārpusģimenes aprūpes beigšanās veidi: pabalsts garantētā minimālā ienākumu līmeņa nodrošināšanai, dzīvokļa pabalsts, dzīvokļa pabalsts bērnam bārenim un bērnam, kurš palicis bez vecāku gādības, vienreizējs pabalsts ārkārtas situācijā, vienreizējs pabalsts, beidzoties ārpusģimenes aprūpei, pabalsts bārenim un bez vecāku gādības palikušajam bērnam, kurš sasniedzis pilngadību un turpina mācības.Piešķirot dzīvokļa pabalstu, tiek ņemta vērā atbilstība trūcīgas un maznodrošinātas ģimenes (personas) statusam. |
| 2. Projekta nepieciešamības pamatojums | Saistošie noteikumi tiek izdoti saskaņā ar Sociālo pakalpojumu un sociālās palīdzības likuma 35.panta piekto daļu, likuma „Par palīdzību dzīvokļa jautājumu risināšanā” 25.pantu, 25.2panta pirmo un piekto daļu, Ministru kabineta 2005.gada 15.novembra noteikumu Nr. 857 “Noteikumi par sociālajām garantijām bērniem un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 27., 30. un 31.punktu.Ņemot vērā Latvijas Republikas Valsts kontroles un Latvijas Republikas Labklājības ministrijas priekšlikumus, saistošajos noteikumos tiek pilnveidota kārtība obligāto pabalstu piešķiršanai un izmaksai saskaņā ar hierarhiski augstākiem normatīvajiem aktiem. Dzīvokļa pabalsts tiek paredzēts ģimenēm (personām), kuras atbilst maznodrošinātas ģimenes (personas) statusam, kas varētu palielināt pabalstu saņēmēju loku – konkrēti ģimenes ar bērniem, kurām vidējie ienākumi mēnesī pēdējo triju mēnešu laikā nepārsniedz 180,00 *euro* un kuras atbilst papildus saistošajos noteikumos noteiktajiem kritērijiem.  |
| 3.Informācija par plānoto projekta ietekmi uz pašvaldības budžetu | Saistošo noteikumu realizēšanai tiek plānoti naudas līdzekļi Jelgavas pilsētas pašvaldības iestādes „Jelgavas sociālo lietu pārvalde” 2016.gada budžetā.Dzīvokļa pabalstam 2016.gadā nepieciešams 610 000,00 *euro*, tajā skaitā 490 000,00 *euro* trūcīgām un maznodrošinātām ģimenēm (personām), kuru mājokļi ir pieslēgti Jelgavas pilsētas centralizētajai siltumapgādes sistēmai. Minētā budžeta ietvaros tiek plānots piešķirt dzīvokļa pabalstu vismaz 100 maznodrošinātām ģimenēm ar bērniem par kopējo summu 30 000,00 *euro* (100 ģimenes X 300,00 *euro* vidējais pabalsta apmērs). |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē. |
| 5. Informācija par plānoto projekta ietekmi uz administratīvajām procedūrām | Tiek uzturēti labas pārvaldības principi, dzīvokļa pabalstu ir tiesīgas saņemt ģimenes (personas), kuras atbilst maznodrošinātas ģimenes (personas) statusam. |
| 6. Informācija par konsultācijām ar privātpersonām | Saistošo noteikumu projekts apspriests Jelgavas pilsētas domes Sociālo lietu konsultatīvajā komisijā. |

Jelgavas pilsētas domes priekšsēdētājs A.Rāviņš